
Irodalmi Nobel-díj

Az irodalmi Nobel-díjasok nevének és születési helyének listája áll rendelkezésre 1901-től 2006-ig az *iro.txt* és a *fold.txt* UTF-8 kódolású, tabulátorokkal tagolt állományban.

1. Készítsen új adatbázist *nobeldij* néven! A mellékelt adattáblákat importálja az adatbázisba ***iro*** és ***fold*** néven! A txt típusú adatállományok tabulátorokkal tagoltak, és az első soruk tartalmazza a mezőneveket.
2. Beolvasás után ellenőrizze, illetve állítsa be a megfelelő adattípusokat és kulcsokat! A ***fold*** táblába ne, de az ***iro*** táblába vegyen fel új azonosító mezőt!

**Táblák   
*iro*** (*azonosito*, *ev*, *szemely, szulhely*)   
 *azonosito* Az író egyedi azonosítója (számláló), ez a kulcs   
 *ev* A Nobel-díj elnyerésének éve (szám)   
 *szemely* Az író neve (szöveg), minden író neve csak egyszer szerepel a táblában   
 *szulhely* Az író születési országának azonosítója (szám)

***fold*** (*azon, orszag, kontinens*)   
 *azon* Az ország azonosítója (szám), ez a kulcs   
 *orszag* Az ország neve (szöveg)   
 *kontinens* Az ország kontinensének neve (szöveg)



Készítse el a következő feladatok megoldását! A zárójelben lévő néven mentse el azokat!

1. Lekérdezéssel listázza ki évszám szerint növekvően az 1960 és 1970 között irodalmi Nobel-díjat nyert írók nevét! A vizsgált időszakba a határok is beletartoznak. (***A***)
2. Sorolja fel lekérdezéssel Franciaország Nobel-díjas íróit! (***B***)
3. Adja meg azokat az éveket (mindegyiket egyszer), amikor többen, azaz megosztva kapták a díjat! Az évszámokat és az adott évben díjazottak számát jelenítse meg, más mező ne jelenjen meg a lekérdezésben!(***C***)
4. Lekérdezéssel határozza meg kontinensenként a díjazottak számát csökkenő sorrendben! (***D***)
5. Készítsen lekérdezést, amely meghatározza azokat a díjazottakat, akik Pablo Neruda költővel azonos kontinensen születtek! Az eredményben a költő neve is szerepelhet. (***E***)
6. Adjon választ lekérdezéssel arra a kérdésre, hogy mely országok írói kaptak több Nobeldíjat Dániánál! A válaszban az országok neve és a díjak száma szerepeljen! (***F***)
7. Készítsen lekérdezés alapján jelentést az írókról és a Nobel-díj elnyerésének évéről kontinensenként, azon belül országonként is csoportszinteket alkotva! (***G***)