Pizza


Az éjjel-nappal nyitva tartó Net pizzériában óriási választéka rendelhető e népszerű ételnek. A pizzériába nem lehet beülni, a rendelést csak SMS-ben lehet leadni, egy SMS-ben pedig csak egyféle pizza rendelhető. Az adatbázis által tárolt adatok a pizzák adatainak kivételével kitaláltak.

1. Készítsen új adatbázist *net* néven! A mellékelt három adattáblát (*pizza.txt*, *kategoria.txt*, *rendeles.txt*) importálja az adatbázisba a fájlnévvel azonos táblanéven (***pizza***, ***kategoria***, ***rendeles***)! Az állományok tabulátorral tagolt, UTF-8 kódolású szövegfájlok, az első sorok a mezőneveket tartalmazzák. A létrehozás során minden táblában állítsa be a megfelelő típusokat, és jelölje meg a kulcsnak alkalmas mezőt! A ***rendeles*** táblához adjon hozzá *az* néven egyedi azonosítót!

**Táblák  
*pizza*** (*nev*, *kategorianev*, *vegetarianus*)   
 *nev* a pizza neve (szöveg), ez a kulcs   
 *kategorianev* a pizza kategóriája (szöveg)   
 *vegetarianus* ha a pizzát vegetáriánusok is fogyaszthatják, értéke igaz (logikai)

***kategoria*** (*nev*, *ar*)   
 *nev* a kategória neve (szöveg), ez a kulcs  
 *ar* az adott kategóriába tartozó pizza ára (szám)

***rendeles*** (*az*, *pizzanev*, *darab*, *felvetel*, *kiszallitas*)   
 *az* a rendelés azonosítója (számláló), ez a kulcs   
 *pizzanev* a rendelt pizza neve (szöveg)   
 *darab* a rendelt mennyiség (szám)   
 *felvetel* a rendelés felvételének időpontja (dátum)   
 *kiszallitas* a rendelés teljesítésének időpontja (dátum)



A következő feladatok megoldásánál a lekérdezéseket és a jelentést a zárójelben olvasható néven mentse! Ügyeljen arra, hogy a megoldásban pontosan a kívánt mezők, kifejezések szerepeljenek, felesleges mezőt ne jelenítsen meg!

1. Készítsen lekérdezést, amely ábécérendben sorolja fel a vegetáriánus pizzákat! Jelenítse meg a pizza nevét és kategóriáját! (***2vega***)
2. Azoknak, akiknek a rendelését még 2006-ban felvette a cég, de csak 2007-ben szállították ki a pizzájukat, három pizzára szóló ajándékutalványt kaptak. Határozza meg a „nyertes” megrendelések azonosítóit! (***3ajandek***)
3. Ildikó három darab, Magyaros pizzára szóló ajándékutalványt nyert. A Magyaros pizzát nem szereti, ezért elérte, hogy más, a Magyarossal azonos kategóriájú pizzát is választhasson. Készítsen lekérdezést, amely megadja a szóba jöhető pizzák nevét! A Magyaros pizzát ne jelenítse meg! (***4magyaros***)
4. A cég minden nap meghatározza, hogy mely kategóriájú pizzákat adja kedvezményes áron. Minden nap az a kategória lesz olcsóbb, amelyre az előző napi utolsó rendelésfelvétel vonatkozott. Készítsen lekérdezést, amely megadja, hogy 2006. augusztus 20-án melyik pizzakategória volt kedvezményes! (***5aug20***)
5. Az előző feladatban említett kedvezmény 10 százalékkal csökkentett árat jelent. A ***kategoria*** táblában készítsen egy szám típusú mezőt *kedvezmenyes* néven, majd hozzon létre egy lekérdezést, amelynek segítségével e mezőben minden kategória esetén meghatározza a kedvezményes árat! (***6kedvezmenyes***)
6. Készítsen lekérdezést, amely megadja, hogy az egyes pizzákból mennyi fogyott! Adja meg a kategória és a pizza nevét, valamint az eladott darabszámot! (***7toplista***)
7. Készítsen jelentést a ***7toplista*** lekérdezés alapján, amely kategóriánként csoportosítva, az eladott darabszám szerint csökkenő sorrendben adja meg a pizzákat! (***8toplista***)